b'\n_START_ARTICLE_\nTrondheimSolistene\n_START_PARAGRAPH_\nTrondheimSolistene er et internasjonalt anerkjent norsk kammerorkester som ble etablert i 1988 av fiolinist Bjarne Fiskum, som et tilbud til studenter ved Musikkonservatoriet i Trondheim. Orkesteret best\xc3\xa5r av unge og talentfulle musikere. TrondheimSolistene har spilt konserter i en rekke land, bl.a. England, Frankrike, Tyskland og USA._NEWLINE_Orkesteret har vunnet tre Spellemannpriser i klassen klassisk: Spellemannprisen 2006 for albumet Mozart: Violin Concertos (2L) sammen med Marianne Thorsen, Spellemannprisen 2010 for albumet In Folk Style og Spellemannprisen 2016 for albumet Reflections. I tillegg var de nominert til Spellemannprisen 2008 for albumet Divertimenti._NEWLINE_TrondheimSolistene har v\xc3\xa6rt p\xc3\xa5 en rekke turneer med Anne-Sophie Mutter og i 2008 utgir de sin andre plate sammen, In tempus praesens (Deutsche Grammophon)._NEWLINE_Kunstnerisk leder er cellist \xc3\x98yvind Gimse (fra h\xc3\xb8sten 2002).\n_START_SECTION_\nDiskografi\n_START_PARAGRAPH_\nTrondheimSolistenes diskografi inkluderer over 25 utgivelser. Deres siste utgivelser har resultert i to Spellemannpriser og hele Grammy-nominasjoner. De har spilt inn alle Edvard Griegs komposisjoner for strykere og deres innspillering av hans strykekvartett nr. 1 i G-moll med arrangement for strykeorkester av Bjarne Fiskum mottok prisen Fremch Diapson d\xc3\xb2r. I tillegg til egne utgivelser deltar Trondheimsolistene p\xc3\xa5 en rekke utgivelser med solister og artister i forskjellige musikalske sjangre.'